Source: http://ispigl.eu/denik/?q=node/18895
Timestamp: 2020-06-02 18:49:25+00:00

Document:
Tóth: Kočner na sledovanie Kuciaka 140-tisíc eur | iSPIGL
Tóth: Kočner na sledovanie Kuciaka 140-tisíc eur
Vložil/a autor, St, 01/15/2020 - 23:51
Bödör vedel, že zadržia vrahov Kuciaka, tvrdí Tóth na súde. okračuje tretí deň hlavného pojednávania v kauze vraždy Jána Kuciaka. Predvolaný je Peter Tóth, ktorý pre Kočnera zriadil sledovacie komando na novinárov. To najdôležitejšie z dnešného pojednávania Peter Tóth na súde hovoril o vzťahu k Marianovi Kočnerovi. Vraj jeho žiadosť na „paparazzovanie“ novinárov odmietol, ale zohnal na to ľudí – Miroslava Kriaka a Štefana Mlynarčíka.
Advokát Daniel Lipšic tvrdí, že nešlo o žiadne „paparazzovanie“, ale sprosté sledovanie.
•	Tóth obvinil Kočnera so Zsuzsovou, že pripravili a zosnovali vraždu Jána Kuciaka.
•	Kočner, Szabó a Zsuzsová spájanie s vraždou odmietajú, hrozí im 25 rokov alebo doživotie.
•	Na súde sa čítali Kočnerove motáky, Tóth potvrdil ich pravosť.
•	Kočner mal podľa Tótha informácie z vyšetrovania vraždy Jána a Martiny od Norberta Bödöra.
•	Na súde by mali dnes svedčiť ešte Miroslav Kriak a Štefan Mlynarčík.
16:47 – Advokát Para odmietol, že by vypracoval dokumenty pre Mojmíra Mamojku, ktoré spomínal vo výpovedi svedok Tóth.
16:37 – V pojednávacej miestnosti už sedia Miroslav Kriak a Štefan Mlynarčík. Očakáva sa, že dvojica, ktorá podľ Tótha „paparazzovala“ novinárov pre Kočnera, by mala tiež vypovedať na súde.
16:31 – Predsedníčka senátu Ružena Sabová prerušila hlavné pojednávanie na 15 minút. Svedok Tóth vypovedal po obedňajšej prestávke vyše 3 hodiny. Poukázal na to prokurátor. Únavu badať aj na ďalších prítomných, ktorí sa zúčastňujú pojednávania už tretí deň.
16:30 – Mojmír Mamojka poprel Tóthove slová, že Kočner sa pokúšal cez neho vybaviť prepustenie z basy. Informuje o tom Denník N.
16:24 – Stretnutie po zadržaní Zsuzsovej iniciovali podľa Tótha Dučák a Šábik. Vraj si chceli „zladiť informačné hladiny“. Dučák bol podľa svedka presvedčený o nejakom „systéme“, ktorého súčasťou bol Kočner.
Dučák si vraj uvedomil, že bol oklamaný, keď zbadal Zsuzsovú v mercedese, o ktorom si myslel, že išlo o úplatok pre prokurátora Šantu. Keď videl, že na aute jazdí žena z juhu Slovenska, pochopil, že neskončilo u Šantu.
16:22 – Peter Tóth na súde tvrdí, že červený mercedes po Alene Zsuzsovej používal Štefan Agh, ktorému dal auto Kočner.
16:19 – „Chcel som mať dôkaz, že tá správa prišla,” vysvetľuje Tóth dôvody, prečo si jednu správu od SIS Alino (prezývka pre Zsuzsovú) odfotil a uložil v telefóne. Považoval ju za dôležitú pre prípad výpovede pred políciou. Tóth si ostatné správy a komunikácie v mobile pravidelne premazával.
16:17 – Informácie o dennom harmonograme o Jánovi Kuciakovi boli časovo ohraničené, potvrdzuje Tóth. „Boli tam časy, že kde vtedy bol,” spomína na podrobnosti svedok, ktorý vypovedá proti obžalovaným na súde už celé hodiny.
16:12 – Kočner sa podľa Tótha nebál trestného stíhania, keďže tvrdil, že má Kamoša tam, kde ho má. Ako je uvedené aj nižšie v tomto článku, svedok sa vyjadril, že ako o Kamošovi, Kočner hovoril o Bödörovi.
16:09 –„Keď chcel Marian Kočner označiť vážny problém, tak to podľa Tótha označoval spojením „ku**a problém”. A pri článku o prevodoch nehnuteľnosti na Donovaloch Kočner podľa Tótha povedal, že ak to budú vyšetrovať, tak „to bude ku**a problém“.
16:08 – Advokát Roman Kvasnica navrhol súdu, aby časť Tóthovej výpovede o advokátovi Parovi posunul Slovenskej advokátskej komore.
16:05 – Jozef Dučák je zapojený do viacerých obchodných aktivít, napríklad Technopol, alebo do výberu hotovosti od Číňanov za vyšší poplatok a podobne, tvrdí svedok Tóth.
Všetky tieto aktivity vraj Dučák zahŕňal pod slovným spojením „systém”. Do slovného spojenia „my sme systém” mal zahŕňať aj advokáta Šabíka.
16:03 – Svedok Tóth tvrdí, že sa s Kočnerom stretával pod bratislavským Starým mostom na petržalskej strane Dunaja.
16:02 – Na súde je reč o bielom Mercedese, v motákoch sa spomína „biely medveď”. Kočner vraj svojmu priateľoviDučákovi klamal, že biele luxusné vozidlo je úplatkom pre prokurátora Šantu, ktorý dozoruje kauzu zmenky.
Keď sa Dučák vo Veľkom Báči stretol s Alenou Zsuzsoovu, prišla práve na bielom Mercedese. Vtedy pochopil, že Kočner ho oklamal. Na jeho pokyn doniesol pre Zsuzsovú krabicu s hotovosťou 200-tisíc eur, mal to byť nejaký úplatok.
15:58 – Lišpic sa pýta na stretnutie Tótha s Dučákom a Šabíkom. „Pán Dučák sa sťažoval, že ‚ten (Kočner, pozn.redakcie) tu pred systémom zatajuje'" Dučák vraj systémom myslel ich skupinu. „Veď systém sme my,” povedal vraj Tóthovi. Podnikateľ blízky Kočnerovi spomínal akúsi „babu”, myslel tým Alenu Zsuzsovú.
15:55 – „Spomínal mi, že majú nejaký tieň, nejakého chodca. Potom, že majú nejaké auto. Raz sme boli vo Viedni a Marian Kočner mi spustil: Kamoš mi spomínal, že Béďo Slobodník je zradca.” V Kuciakovom mobile sa našli kontakty na Slobodníka - vtedajšieho šéfa finančnej jednotky NAKA. „Tie informácie musel mať priamo z vyšetrovania,” naráža na podrobnosti z Kuciakovho mobilu Tóth.
15:52 – Lipšic sa pýta, odkiaľ mal Kočner informácie o vyšetrovaní vraždy Kuciaka. „Vieš, Kamoš mi hovoril, že nič nemajú,“ reagoval Tóth spomínajúc si na rozhovory s Kočnerom po tlačovkách generálneho prokurátora či policajného prezidenta. Kamošom podľa Tótha Kočner myslel Bödöra.
15:49 – Ako sa podanie dostalo do obálky? „Pán Para a Mandzák mi vysvetľovali všetky právne súvislosti, to podanie mi potom vložili do bielej obálky A4. Nenazeral som do nej, neviem, či tam boli nejaké peniaze, skôr si myslím, že nie,” svedčí Tóth.
15:48 – Keďže táto ústavná sťažnosť dopadla neúspešne, Kočner nahnevane písal v motáku z väzby, „prečo Mamojka zlyhal” a prečo to „RF”, teda Robert Fico, nevyriešil.
15:47 – „Išiel som za ním (Mamojkom –pozn. red.) do Veľkého Bielu, odovzdal som mu obálku, kde bolo gro toho podania, tá ústavná sťažnosť. Pozdravil som ho od pána Kočnera, on sa ešte opýtal, či je to podané, potvrdil som mu to,” dopovedal príbeh Tóth.
15:46 – Tóth priznáva, že cez nitrianskeho podnikateľa Norberta Bödöra sa Kočner domáhal odovzdať odkaz aj Robertovi Ficovi. Ten mal ďalej vybaviť u sudcu Mamojku jeho prepustenie z väzby.
„Nakontaktoval som sa na pána Mamojku, číslo som si vytiahol z Kočnerovho telefónu. Povedal som, že som kuriér od jedného jeho priateľa a potrebujem sa s ním stretnúť,” spomína Tóth na stretnutie s Mamojkom.
15:43 – „Mal som sa cez svoje kontakty nakontaktovať aj na generálneho prokurátora,” hovorí o ďalších pokusoch Kočnera, aby sa dostal z väzby svedok Tóth.
15:41 – Peter Tóth tvrdí, že podklady, ktoré mal odovzdať cez jeho priateľa Dušana Ivana predsedovi Špecializovaného trestného súdu Michalovi Trubanovi, mal pripraviť Marek Para, teda advokát Mariana Kočnera. Ten sedí v miestnosti a počúva, občas si niečo šepká s klientom.
„Doklad mi odovzdal pán advokát Para, ja som ten doklad skartoval,” hovorí o pripravenom dokumente, ktorý vraj mal pomôcť dostať sa Kočnerovi z väzby.
15:39 – Tóth hovorí, že istý Michal T. má byť Michal Truban – predseda Špecializovaného trestného súdu v Pezinku. Toto meno spomínal Kočner v motáku ako osobu, ktorá mala pomôcť k oslobodeniu z väzby.
Dcéra sudcu Michala Trubana sedí v pojednávacej miestnosti, je súdom ustanovenou náhradnou advokátkou Kočnera. Na slová o svojom otcovi nijako výrazne nereaguje.
15:37 – Tóth sa vraj Bödörovi aj osobne posťažoval, že z objednávky vraždy Kuciaka podozrieva práve Kočnera. „Keď bol taký debil, mal sa postarať aj o tých dvoch,” povedal podľa svedka Tótha Bödör.
15:28 – „Pán Bödör mi na jednom zo stretnutí povedal o priebehu vyšetrovania vraždy. Že budú zadržaní nejakí truľovia, že nemajú nič spoločné s politikmi ani so Smerom. Povedal, že aj novinári vedia o aute Citroen Berlingo a že sa obáva, aby informácia neunikla k zadržaným,” Tóth pred súdom a verejne potvrdzuje, že nitriansky oligarcha mal informácie z vyšetrovania z prostredia NAKA.
15:27 – K sledovaniu politikov na žiadosť Bödöra vraj nikdy nedošlo. „Pán Bödör ešte povedal, že má miestnosť, kde sa stretávajú politici a to miesto má monitorované. Pýtal sa, či by tí ľudia z tímu vedeli zabezpečovať aj výmeny kariet v tej miestnosti,” hovorí Tóth.
Je verejne známe, že niektorí politici sa stretávali v nitrianskom hoteli Zlatý kľúčik.
15:25 – Pri osobnom stretnutí Bödöra s Tóthom sa vraj nitriansky podnikateľ sám opýtal na činnosť sledovania novinárov. „Tak ja som polovicu platil a nič som z toho nevidel,” posťažoval sa vraj Bödör Tóthovi.
„Jeho však nezaujímali výstupy, ale skôr či viem ten tím znovu postaviť na nohy. Jeho zaujímali nie novinári, ale skôr politici,” spomína na rozhovor s Bödörom. Nemal záujem len o opozičných politikov, ale aj o niektorých koaličných, napríklad tých mimo jadra Smeru.
15:24 – „Marian Kočner chcel vedieť, či by vedel Norbert Bödör vedel zistiť cez svojho osobného priateľa Dušana Kováčika, aké sú vyhliadky, alebo či by mohol pán Kováčik intervenovať pána Šantu z prípadu zmenky alebo pána Čižnára. Na tieto otázky, tak mi to povedal pán Bödör, sa pán Kováčik vyjadril tak, že prokurátor Šanta by okamžite zvolal tlačovú konferenciu. Že je to nepriechodná alternatíva,” uviedol ďalej svedok Tóth.
15:21 – Peter Tóth má vysvetliť kedy, kde a prečo sa stretával s Norbertom Bödörom. „Až po tom, čo bol Marian Kočner vzatý do väzby. Nakontaktoval som ho tak, ako bolo uvedené v odkaze cez aplikáciu Signal. Pán Bödör povedal, že je na dovolenke, ale že sa mi ohlási,” opisuje dianie z júla alebo augusta 2018 Peter Tóth.
15:19 – Tóth sa priznáva, že keď Kočner potreboval napísať tlačovú správu pre generálneho prokurátora Dobroslava Trnku, tak ju napísal, pretože na tlačovom oddelení prokuratúry vraj nedokázali napísať tlačovú správu tak, aby s ňou bol spokojný Kočner aj bývalý generálny prokurátor Trnka.
15:17 – „Dobromyseľný, ale aj veľmi hrubý,“ opisuje Kočnerove protikladné vlastnosti Tóth. Opakuje, že viackrát mali na vec iný názor. „Je veľmi pomstychtivý” uzatvára opis.
15:16 – Tóth vysvetľuje, čo je to „bratm”. „Keď hudobník Marián Čekovský napodobňuje východniarskych Rómov, hovorí im bratm. Akože bratku.” Toto oslovenie medzi sebou používali aj Tóth s Kočnerom.
15:14 – „To nie je nenávisť. Pre mňa to bola zrada. To je ako by sme sa dohodli, že ideme pašovať kone a zastrelíme colníka,” Tóth prirovnaním nepriamo usvedčuje aj sám seba z nemorálneho konania.
„Keď pašujeme kone, tak nezastrelíme colníka,“ vysvetľuje svedok.
15:12 – Advokáta zaujíma, aký je motív, že Tóth dnes stojí proti Kočnerovi a usvedčuje ho. „Zlomový bol pre mňa 27. a 28. september 2018. Pre mňa je ľudský život najvyššia nedotknuteľná hodnota,” hovorí Tóth.
„Sám som rodič, viem si predstaviť, aké muky prežívajú rodičia Jána Kuciaka a mama Martiny Kušnírovej,” pri týchto slovách sa Zlatica Kušnírová žalostne rozplače.
15:10 – S otázkami pokračuje Lipšic. Zaujíma ho, či sledovaní novinári písali negatívne o Kočnerovi alebo sa negatívne vyjadrovali o osobách či politikoch, s ktorými mal Kočner dobré vzťahy. „Marian Kočner pri tých novinároch pociťoval nevôľu,” vysvetľuje Tóth.
Pre Kočnera bolo problémom, že novinári písali buď o ňom, o jemu blízkych podnikateľoch či spriaznených politikoch.
15:09 – „Efekt toho projektu Na pranieri nebol dosiahnutý, lebo bol vzatý do väzby. Niektoré informácie už neboli využité,” dopĺňa svedok odpovede.
15:07 – „Do istej miery bol naplnený cieľ,” odpovedá Tóth na otázku sudkyne, aký osoh malo sledovanie a či bol naplnený cieľ ich monitorovania.
15:04 – „Však vieš, že mám tú Maďarku na Facebooku, ktorá získala kadečo na politikov, vieš, že ja ich dokážem pritlačiť k múru, aby mi toho generálneho prokurátora odsúhlasili,” spomína na Kočnerove slová Tóth. Jeho politickou ambíciou vraj bolo dosadiť si šéfa prokuratúry. Chcel na to použiť kompromitujúce materiály od Zsuzsovej.
15:03 – Tóth potvrdzuje verziu Andruskóa, že jednou z úloh Aleny Zsuzsovej bolo odpovedať fanúšikom na komentáre na facebookovej stránke relácie Na pranieri.
„Vtedy som ju poznal len pod prezývkou Maďarka z juhu,“ uvádza svedok. Presviedča, že Kočner ju považoval za jediného človeka, ktorý má podobné uvažovanie ako on.
15:02 – V deň, keď sa verejnosť dozvedela o vražde Jána a Martiny, Tóth s Kočnerom aj volal. Ten ho vraj upokojil, že s likvidáciou novinára nič nemá a bol dôveryhodný.
15:01 – „Kedy ste sa dozvedeli o usmrtení Jána Kuciaka?” pýta sa sudkyňa Sabová. Tóth odpovedá, že 26. februára z médií. V to ráno hneď napísal aj Kočnerovi.
„Bratm, to, čo sa stalo, išlo mimo nás, dúfam.“ Kočner mu vtedy odpovedal: „Debil. Si padol na hlavu? On sa j…l do nejakej veľkej ruskej veci.“ Svedok medializované správy pred súdom potvrdil.
14:59 – „Kedy ste sa dozvedeli o usmrtení Jána Kuciaka?” pýta sa sudkyňa Sabová. Tóth odpovedá, že 26. februára z médií.
14:58 – Tóth poprel, že by fotky zo sledovania posúval iným ľuďom ako Kočnerovi.
14:57 – Sudkyňa sa pýta, či fotografie, ktoré boli dnes predložené Tóthovi boli spôsobilé na použitie v relácii Na pranieri. Svedok odpovedá, že neboli použiteľné.
14:55 – „Explicitné vysvetlenie nebolo, ale bolo v časovej súvislosti so zadržaním Andruskóa a spol.,” odpovedá Tóth na otázku, ako si vysvetlil správy od Zsuzsovej a zisťovania, koho má Kočner na cele vo väzbe.
14:51 – Otázky kladie advokátka Zsuzsovej Júlia Vestenická. Pýta sa na prípadné stretnutie alebo požiadavku na stretnutie od osoby SIS Alino (alias pre Zsuzsovú). Tóth opätovne poprel stretnutie.
14:46 – Obžalovaný Kočner sa pýta, prečo Tóth neodovzdal hneď pri prvom stretnutí na polícii všetky materiály, vrátane USB kľúčov s fotkami zo sledovania novinárov.
„Veci som odovzdával až pri procesných úkonoch, odovzdával som ich na dvakrát. Políciu zaujímali fotografie Jána Kuciaka, to čo som mal k dispozícii vtedy, to som odovzdal,” odpovedá Tóth Kočnerovi.
14:42 – „Riešili sme zadržanie Aleny Zsuzsovej, riešili sme vaše správanie, vaše správanie sa v telefonických rozhovoroch, riešili sme sledovanie novinárov…” menuje Tóth, o čom všetkom sa rozprával so šéfom NAKA Zurianom na osobnom stretnutí.
14:41 – Kočnera zaujíma, ako sa Tóth nakontaktoval na šéfa Národnej kriminálnej agentúry Branislava Zuriana a kedy sa s ním stretol. Svedok zareagoval, že zatelefonoval na policajné prezídium, a tak sa mu podarilo nakontaktovať sa na Zuriana.
14:39 – „Kto ďalší bol na dovolenke v Chorvátsku?” pýta sa Kočner na spoločné prázdniny Tótha. „Váš pes Brenda,” odpovedá svedok a v pojednávacej miestnosti počuť tlmený smiech. Sudkyňa Tótha za ironickú odpoveď napomenie. Kočner sa podľa nej pýtal len na osoby.
14:35 – Tóth priznáva, že aj on raz odfotil Jána Kuciaka, a to na autobusovej stanici. „Bol som tam náhodou,” dodal svedok. Fotku vraj odovzdal Kriakovi. Snaží sa presvedčiť súd, že on sa na sledovaní novinárov nepodieľal.
14:34 – „Kto je Fero?” pýta sa Kočner. „Nevedel som, koho tým myslíte,” reaguje Tóth. „A kto je Ivo?” pýta sa na ďalšie meno Kočner. „Ivo je môj kamarát, pod iným menom ho nepoznám, neviem jeho priezvisko,” odpovedá svedok. Kočner sa ešte pokúša pred súdom a verejnosťou z Tótha vytiahnuť podrobnosti. Sudkyňa ho ale zastaví: „Svedok odpovedal.”
14:32 – „Vy ste na tie moje motáky aj odpovedali?” pýta sa Kočner. „Áno, ja som napísal na mojom počítači odpoveď, vytlačil na mojej tlačiarni, zalepil do obálky a poslal po pánovi Šabíkovi,” opisuje Tóth ako odpovedal na odkazy z väzby. Kočner mu vraj niekedy reagoval, niekedy nie. „Kočky, to bolo krycie meno na tie vaše veštice,” vysvetľuje príklad šifry Tóth.
14:30 – Pýta sa Marian Kočner. Tóthovi vyká a oslovuje ho „pán svedok”. Tóth Kočnerovi vyká späť. „Dostal som od vás písomný moták s touto žiadosťou (k mobilnému telefónu Bentley), ja som išiel do vášho domu a vaša manželka mi ten mobil v puzdre vydala,” odpovedá Tóth svojmu niekdajšiemu spolupracovníkovi.
14:27 – „Vypovedal som o inej násilnej trestnej činnosti Mariana Kočnera k Jánovi Takáčovi,” odpovedal na otázku Peter Tóth. Ide o Jána Takáča, obeť mafiánskej popravy z roku 2003, ktorú si mal údajne objednať Marián Kočner.
14:25 – „Strana Cieľ mala mať dočasnú centrálu na sekretariáte riaditeľne Technopolu. Marian Kočner tam nakrúcal jednu alebo dve relácie Na pranieri,” tvrdí Tóth.
Svedok má povedať aj to, či bol aj v budove Technopolu. „Bol som tam, mal som aj kľúče od traktu generálneho riaditeľa, aj magnetickú kartu. Bol som tam a vzal som kópie podpisových hárkov,” opisuje Tóth.
14:23 – Advokát Para sa pýta, či vie Tóth nejako dokázať, že sa so Zsuzsovou osobne nestretol. Túto verziu opakoval Andruskó v utorok pred súdom. „Nepripúšťam túto otázku,” skočí do výsluchu advokáta predsedníčka senátu Ružena Sabová.
14:21 – „Meno Zoltán Andruskó poznám len z médií,“ tvrdí Tóth. Obviňuje ho z klamstva. Tvrdí, že sa s ním nikdy nestretol. Andruskó pritom v utorok na súde povedal, že zrejme raz sa s Tóthom stretol.
14:18 – Náklady na sledovanie a projekt Na pranieri, kde chcel Kočner diskreditovať novinárov, boli najprv vyčíslené na zhruba 140-tisíc eur. „Polovicu mal zafinancovať Norbert Bödör,” tvrdí svedok Tóth.
14:17 – Paru zaujíma, či si Tóth pri výmene mobilov zálohoval nejaké dáta. „Kontakty som si stiahol z cloudu,” dodáva s tým, že správy si priebežne maže a preto sa tie do nového mobilu nedostali.
14:15 – Prečo Tóth vymenil telefón? „Nechcel som používať telefón, v ktorom som mal odfotené vzťahové diagramy novinárov,” snaží sa o logické vysvetlenie, prečo si pred policajným výsluchom vymenil mobil.
14:14 - „Odovzdal som svoj telefón. Správy si priebežne mažem. Ale jedna zo správ s Alenou Zsuzsovou, ktorú som považoval za dôležitú, som si odfotil a tá sa našla aj medzi fotografiami,” odpovedá ďalej Tóth advokátovi Parovi.
14:12 – Keď prišla požiadavka sledovať generálneho prokurátora Jaromíra Čižnára, Tóth s Kriakom vraj cúvli. Bolo to už po vražde novinára. „Nezvyčajnou požiadavkou bola dokumentácia oslavy Richarda Sulíka,” spomína Tóth.
14:09 – Tesne pred vraždou vo februári 2018 Kočner pozastavil sledovanie novinárov. Keď sa 26. februára toho roku dozvedela o vražde verejnosť, sledovanie novinárov sa utlmilo. Viacero z nich totiž malo ochranku. Kočnerova ďalšia požiadavka bola rozpracovať Daniela Lipšica, aktuality.sk
Sicílska mafia získala podvodom milióny z fondov EÚ
Talianska polície dnes urobila rozsiahlu raziu proti sicílskej mafii, ktorej členovia podľa vyšetrovateľov podvodom získali z fondov Európskej únie milióny eur ako agrodotácie. Informovala o tom agentúra DPA. Polícia podľa nej zadržala 94 ľudí, asi na polovicu z nich už bola uvalená väzba. Podvodné získavanie unijných dotácií organizovali podľa talianskej prokuratúry dva mafiánske klany na východe Sicílie. V rokoch 2010 až 2017 takto získali najmenej 5,5 milióna eur na poľnohospodársku pôdu, ktorú pritom nevlastnili
Podvody s dotáciami pomáhalo mafii kryť niekoľko štátnych úradníkov, uviedla agentúra Reuters. V rámci razie dnes bolo uzavrených aj 150 podnikov. Podľa talianskej ministerky pôdohospodárstva Teresy Bellanovaovej je policajná operácia ďalším dôkazom toho, ako sa sicílska mafie preorientovala z drogových obchodov a výpalného na iný nelegálny zdroj príjmov. Ministerka tiež uviedla, že mafia takto pripravila o peniaze veľa poctivých farmárov na Sicílii, ktorých je tam podle nej väčšina./agentury/
Medvedev predložil Putinovi svoju rezignáciu, nahradiť ho môže šéf daniarov
Putin prišiel s niekoľkými návrhmi zmien v ruskej ústave. Už stihol nominovať i novú hlavu ruskej vlády.
Ruský premiér Dmitrij Medvedev predložil v stredu svoju rezignáciu prezidentovi Vladimirovi Putinovi. Informovala o tom agentúra TASS. Demisia prichádza v čase, keď Putin pred ruským parlamentom rečnil okrem iného aj o návrhoch zmien v ústave. Putin napríklad spomenul, že prezidentom Ruska by sa nemal stať človek, ktorý v krajine žije menej ako 25 rokov, prípadne mal v minulosti aj iné občianstvo než ruské, všíma si Rádio Sloboda.
Podľa Putina by zároveň prezident Ruskej federácie nemal zastávať funkciu hlavy štátu viac než dve funkčné obdobia. Samotný Putin je prezidentom už štvrtýkrát. Medzi jeho návrhmi sa objavilo aj to, aby predsedu vlády menovala Štátna duma, no prezident si ponechal právo na jeho odvolanie.
Zmeny v deľbe moci
Podľa agentúry AFP Medvedev uviedol, že navrhované zmeny by zásadne zmenili deľbu moci v Rusku a preto „vláda vo svojej súčasnej podobe odstupuje“.
„V tomto kontexte je očividné, že my, ako vláda Ruskej federácie, máme prezidentovi krajiny dať možnosť prijať všetky potrebné rozhodnutia,“ povedal v súvislosti s demisiou Medvedev, ktorý bol premiérom od roku 2012, v rokoch 2008 až 2012 stál na čele Ruska ako prezident.
Putin mu mal navrhnúť miesto zástupcu šéfa Rady bezpečnosti Ruska. Jej hlavou je prezident.
Medvedevov kabinet šéf Kremľa požiadal, aby zotrval vo funkcii, kým nebude sformovaná nová vláda
Blesk z jasného neba
Medvedevova rezignácia bola podľa webu The Bell, ktorý sa odvoláva na dva zdroje z prostredia federálnych ministrov, prekvapením.
Podľa tých o demisii ráno ešte nikto ani len netušil a informácia aj pre nich prišla „ako blesk z jasného neba“.
Podľa najnovších správ Putin na funkciu premiéra nominoval vedúceho ruskej Federálnej daňovej služby Michaila Mišustina, informuje agentúra RIA Novosti
The Bell ako potenciálnych kandidátov pôvodne spomínal prezidentovho poradcu Andreja Belousova, primátora Moskvy Sergeja Sobianina, prvého zástupcu šéfa úradu prezidentskej administratívy Sergeja Kirijenko či ministra financií Antona Siluanova.
Prípravy na rok 2024?
Podľa Alexeja Makarkina z moskovského Centra pre politické technológie môžu byť ústavné zmeny, s ktorými prichádza ruský prezident, spojené s jeho plánmi na rok 2024, keď mu bude končiť mandát.„Prezident už nebude takou dominantnou postavou. Takže určenie jeho nástupcu nebude také zásadné rozhodnutie,“ cituje Makarkina denník The Guardian.
Ako pripomína denník, len málokto dnes očakáva, že Putin bude chcieť o štyri roky odísť do definitívneho dôchodku.
Špekuluje sa, že by sa znovu mohol stať premiérom podobným spôsobom ako v roku 2008, alebo si pomôže vzorom z Kazachstanu, kde sa exprezident Nursultan Nazarbajev vlani po 30 rokov vzdal svojho úradu, no zostal na čele bezpečnostnej rady. „Ešte je skoro povedať, akú rolu bude Putin hrať,“ podotýka expert, aktuality.sk
Poslanci Európskeho parlamentu (EP) v stredu v Štrasburgu prijali uznesenie, v ktorom naznačili svoju víziu pre nadchádzajúcu konferenciu o budúcnosti Európy. Za uznesenie sa vyslovilo 494 poslancov, 147 bolo proti a 49 sa zdržalo hlasovania. K hlasovaniu došlo po tom, ako v pléne EP o prípravách konferencie hovorila podpredsedníčka Európskej komisie pre demokraciu a demografiu Dubravka Šuicová a štátna tajomníčka chorvátskeho ministerstva zahraničných vecí Nikolina Brnjacová, ktorá zastupovala predsedníctvo v Rade EÚ.
Europoslanci žiadajú, aby občania boli stredobodom nadchádzajúcich rozsiahlych diskusií o tom, ako riešiť vnútorné a vonkajšie problémy Únie, ktoré v čase prijatia Lisabonskej zmluvy nebolo možné predvídať. Do stanovovania priorít EÚ sa musia zapojiť ľudia všetkých skupín, zástupcovia občianskej spoločnosti a zainteresované strany na európskej, vnútroštátnej, regionálnej a miestnej úrovni.
Parlament navrhol zriadiť niekoľko tematických fór so zástupcami občanov a najmenej dve mládežnícke podujatia. Na každej z akcií by sa malo zúčastniť 200 až 300 občanov, z každého členského štátu najmenej traja. Zástupcovia občanov budú následne diskutovať o záveroch týchto stretnutí na plenárnom zasadnutí konferencie s poslancami EP, so zástupcami národných parlamentov, ministrami Rady EÚ, podpredsedami eurokomisie a zástupcami iných inštitúcií, orgánov a sociálnych partnerov EÚ.
Trvalý mechanizmus
Europoslanci vyzvali Radu EÚ (členské štáty) a Európsku komisiu, aby sa zaviazali k možnosti zmeny zmluvy o fungovaní EÚ a vo schválenom texte uznesenia požadujú aj možnosť zvážiť zavedenie trvalého mechanizmu zapájania občanov do vecí verejných na celoeurópskej úrovni.
Predseda EP David Sassoli v rámci rozpravy uviedol, že treba prehodnotiť všetky mechanizmy demokratického riadenia, ktoré vyplývajú z volieb do Európskeho parlamentu. "Malo by sa to robiť v spojení s vnútroštátnymi inštitúciami a so zapojením občanov Európy. Uvádzame novú éru reforiem," uviedol Sassoli s odkazom na konferenciu o budúcnosti Európy.
"Niekoľko otázok, ktoré treba prediskutovať, sú už jasné: právo iniciatívy Európskeho parlamentu, zabezpečenie efektívneho fungovania systému špicenkandidátov, nadnárodné volebné zoznamy, reformovanie rozhodovacieho procesu v Rade EÚ a celoeurópske volebné právo. Nesmieme to však vopred určovať, musíme byť otvorení novým myšlienkam a novým nápadom od ľudí z celej Európy, aby sme zaistili, že Únia bude slúžiť záujmom všetkých," dodal šéf europarlamentu.
EP je prvou z troch hlavných inštitúcií EÚ, ktorá zaujala stanovisko k usporiadaniu nadchádzajúcej konferencie. Rokovania s eurokomisiou a Radou EÚ by sa mali uzavrieť včas, aby sa konferencia mohla začať podľa plánov, na Deň Európy 9. mája 2020. Diskusie v rámci konferencie by mali trvať dva roky, do leta 2022, aktuality.sk
Dag Daniš: Kočnerove šance sa zužuj
Po výpovedi kľúčového svedka Andruskóa sa verejnosť dozvedela celkom nové informácie. Tie ukazujú, že plány Kočnera neboli ani zďaleka také premyslené, ako sme predpokladali. Andruskó zopakoval, že pôvodná objednávka vraždy novinára znela tak, že má zmiznúť. Aby sa nikdy nenašlo jeho telo. Dodal však aj to, čo sme doteraz nevedeli – plány vykonávatelia zmenili svojvoľne a Zsuzsová s objednávateľom sa o tom dozvedeli až „po skutku“.
Celkom primitívny zločin
Ak sú tvrdenia Andruskóa presné, znamená to dve veci
1. Plány objednávateľa neboli až tak dobre premyslené (nasmerov
ané na falošnú taliansku stopu), ako sme sa domnievali počas vyšetrovania. Vyzerá to skôr tak, že boli primitívne. Ján Kuciak, ktorého práca ohrozovala Kočnerovu budúcnosť, mal jednoducho bez stopy – a bez väčších škandálov – zmiznúť.
Rovnako primitívne vyzerali aj pokusy Kočnera nasmerovať podozrenia na „ruskú stopu“. Rusov ako objednávateľov mala Zsuzsová spomenúť Andruskóovi (ktorý mal informáciu posunúť vykonávateľom). Po vražde zas Kočner písal o údajnej ruskej stope aj svojim ľuďom: Norbertovi Bödörovi, Petrovi Tóthovi a novinárke Martine Ruttkayovej.
2. Objednávateľ vôbec nemal vykonanie vraždy pod kontrolou. Zadanie malo byť na „zmiznutie“ investigatívneho novinára. Výsledkom však bola vražda dvoch mladých ľudí, ktorá okamžite vyvolala domáci aj medzinárodný škandál, masové verejné protesty, pád vlády. A výmenu policajného vedenia
Kočner krátko nato skončil vo väzbe a bez ochrancov, na ktorých sa spoliehal. Pretože si neobjednal profesionálnych nájomných vrahov, ktorí by zabezpečili únos, ale o niečo lacnejšiu partiu babrákov z južného Slovenska.
Slovom: Kočner sa rozbehol do zločinu, ktorý bol nad jeho sily a schopnosti.
Výpoveď Andruskóa však nie je dôležitá len pre objasnenie vraždy a potrestanie vykonávateľov. Po utorku je zrejmé, že Andruskó môže usvedčiť aj objednávateľa. Napriek tomu, že o vražde s ním nikdy nekomunikoval.
Pod ochranou kukláčov
Keď Andruskóa priviedli v nepriestrelnej veste pred súd, veliteľ kukláčov nariadil zatiahnuť žalúzie.
O pár minút sme sa dozvedeli dôvod.
Andruskó viackrát zopakoval, že poznal identitu objednávateľa vraždy. Nemalo ísť len o jeho domnienky (ako to vyzeralo pri jeho prvých policajných výsluchoch). Tvrdí, že mu to potvrdila Alena Zsuszová. Mala ho informovať o Kočnerovom motíve, o tom, že bol objednávateľom vraždy a napokon aj o tom, že sa s ním po vražde stretne v Báči, aby od neho prevzala finančnú odmenu pre vykonávateľov.
To je oproti prípravnému konaniu (vyšetrovaniu) zásadný posun. Andruskó tvrdí, že Zsuszová ako objednávateľa označovala Kočnera. Nie v náznakoch. Priamo.
Navyše, Andruskó môže potvrdiť aj ďalšie dôkazy proti Kočnerovi. Napríklad: svedectvo Andruskóa pred súdom môže preukázať, že fotografie Jána Kuciaka, ktoré mu ukazovala Zsuzsová v prenosnom počítači pred vraždou, sú identické s fotografiami Jána Kuciaka, ktoré polícia zadržala v Kočnerovom dome.
Andruskó v utorok spoznal viaceré fotografie, ktoré mu predložil prokurátor. Ak tento dôkaz Kočner alebo jeho obhajca nebudú schopní spochybniť, tak bude patriť (spolu so svedectvami o sledovaní Jána Kuciaka, stretnutiami Kočner – Zsuzsová a výbermi hotovosti) medzi tromfy obžaloby.
Z prvých dvoch dní pojednávania je zrejmé, že šance Kočnera a ďalších obžalovaných sa zužujú. Prokuratúra postupuje so svedkami podľa plánu: Marček usvedčuje vykonávateľov, Andruskó usvedčuje Zsuszovú a do veľkej miery aj Kočnera. A naopak, Kočner s obhajcom Parom neboli schopní podniknúť vôbec nič, čo by menilo situáciu.
Ak žalúzie (a Andruskó) vydržia, je pravdepodobné, že Kočner strávi zvyšok života v modrých teplákách, aktuality.sk
Peter Bárdy: Ako chce Fico politicky zneužiť vraždu Jána Kuciaka
Robert Fico správne chápe, že pokiaľ sa chce udržať v politike a nepotopiť Smer-SD, musí niečo vymyslieť. Aj preto chce získať politické body na kauze, ktorá mu takmer zlomila väz. Vražda Jána Kuciaka a Martiny Kušnírovej sa dá označiť za začiatok konca Roberta Fica. Ľudia na námestiach ho donútili k demisii.
Fico chcel zjavne ochrániť jeho stranu. Nahevaní demonštranti, ale aj rodiny zavraždených mladých ľudí, vinili politikov, že doviedli Slovensko do štádia, keď vraždia novinárov pre ich prácu.
Vládne tu nedôvera
Ján Kuciak odhaľoval kriminálne prípady, pozeral na prsty skorumpovaných politikov a štátnych úradníkov, mafiána Kočnera, oligarchov Bödörovcov a ďalších. Pracoval pre verejný záujem. Chcel spravodlivejšie Slovensko. A preto ho popravili.
Robert Fico viedol tri vlády. Bol 10 rokov premiérom a 12 rokov v koalíciách. Vyše dve tretiny z existencie Slovenskej republiky priamo riadil alebo spoluzodpovedal za riadenie krajiny. Za jeho vlády popravili Jána Kuciaka.
Nehovoriac o katastrofálnom stave v oblasti korupcie, nedôvery v inštitúcie vrátane polície, prokuratúry a justície.
Výpočet dôvodov, prečo dáva zmysel, aby sme Roberta Fica a jeho politiku konfrontovali s udalosťami a stavom
Slovenska, čo predchádzalo vražde, je správny. Je na mieste.
Ukážkový populizmus
Predseda Smeru teda zrejme urobil správne, keď podal demisiu. Lenže na politickom polodôchodku pochopil, že potrebuje kompletnú moc. So všetkým, čo k tomu patrí. Navyše prieskumy ukazujú, že po stabilizovaní volebných preferencií na úrovni okolo 21 % sa vízia v jednoznačné volebné víťazstvo vo februári tohto roku rúca. Fico a jeho ľudia musia konať.
Bolo to v roku 2018. Pre kauzu zmeniek TV Markíza začali väzobne stíhať Mariana Kočnera, dovtedy kamaráta viacerých politikov, biznismenov či sudcov.
Súd odsúdil Ladislava Bašternáka, daňového podvodníka, človeka, ktorý mal biznis s Robertom Kaliňákom alebo ktorý prenajímal byt Robertovi Ficovi. No a polícia pri razii zadržala podozrivých z vraždy Jána a Martiny.
Trošku cynicky sme si vtedy povedali, že Smer ešte nakoniec vyrukuje s kampaňou, že zavreli Bašetrnáka, Kočnera aj Kuciakových vrahov
Je mesiac a pol do volieb a Robert Fico, resp. niektorý z adminov jeho fanúšikovskej stránky píše na Facebook: „SMER-SD sa tvrdo ohradzuje voči akýmkoľvek snahám spájať ho s touto tragédiou a pripomína, že počas jeho vlády boli páchatelia zadržaní, obžalovaní a postavení pred súd.“Predseda Smeru a jeho ľudia ukazujú tú najhrubšiu formu politického populizmu.
Všetko je úplne naopak
Bol to Fico, kým sa Kočner oháňal cez komunikáciu v Threeme alebo v nahrávke rozhovoru s podnikateľom Suchobom, kde jasne hovorí: „Ja som kedysi povedal Robovi jednu vec z očí do očí, takto ako tebe, keď sme spolu sedeli a keď som urobil to, čo som urobil, aby vyhrali voľby. A som mu povedal: Pokiaľ táto vláda bude vládnuť, chcem mať svätý pokoj, nechcem, aby sa do mňa nejaký ko..t navážal, či to bude policajt, daňový úrad, alebo prokuratúra. A on mi hovorí: Budeš ho mať. A ja mu hovorím: Keď nie, ty nebudeš premiér. A on hovorí: Ja to viem. No, vybavená vec.“
Fico môže papagájovať dokola, že to sú Kočnerove výmysly. Že sa Kočner chvastal. Faktom je, že to v časoch Ficových vlád si Kočner robil prakticky to, čo chcel. Mal pod kontrolou políciu, súdnictvo aj politikov. Mohol si robiť, čo chcel, a to bol zrejme dôvod, prečo si mohol myslieť, že by mu mohla prejsť vražda novinára. Na rozsudok, či usvedčia Kočnera z objednávky Jánovej vraždy, si musíme počkať, ale pokiaľ sa tak stane, nebude to zásluhou Smeru a jeho vlády
Bude to preto, že napriek Ficovým vládam ostalo v polícii, na prokuratúre a v súdnictve dosť slušných, odborných a Ktorí sa nenechali znechutiť, keď im nadriadení odoberali prípady alebo zakazovali pracovať na „našich ľuďoch“. Alebo, keď im diktovali, ako majú rozhodovať.
Aj napriek Ficovým vládam a systému tu ostali sudcovia a prokurátori, ktorí nečakali na správy od mafiánov, ako a v koho prospech majú rozhodovať procesy. Všetko je to presne opačne, ako to vidí Robert Fico, aktuality.sk
Problém menom Technopol: Opatrovníka našli až na tretí pokus, dvaja návrh súdu odmietli
Väzby Mariána Kočnera na ľudí z kauzy Technopol
Nájsť opatrovníka pre Technopol bolo po nepriateľskom prevzatí spoločnosti ťažké, podarilo sa to až na tretí pokus. Opatrovník nahradil pri správe firmy šéfa predstavenstva, ktorý figuruje medzi obvinenými a mal sa podieľať na vytunelovaní miliónového majetku.
Najprv odstavili od správy miliónového majetku muža obvineného v prípade nepriateľského prevzatia firmy. Neskôr stopli aj desaťtisícové príjmy z nájomného, ktoré končili u obvinených. Hľadanie nového opatrovníka miliónového majetku Technopolu sa však podarilo až na tretíkrát.
V kauze Technopol, ktorú opísal zavraždený novinár Ján Kuciak, došlo v posledných mesiacoch k viacerým zvratom. Potvrdili sa tiež medializované informácie, že šedou eminenciou nepriateľského prevzatia spoločnosti bol Marian Kočner. Muž z tzv. mafiánskych zoznamov aktuálne stojí pred súdom v kauze televíznych zmeniek za 69 miliónov eur či v prípade vraždy novinára.
Príbeh kauzy Technopol sa začal písať v roku 2015, keď štatutárka Technopol Servis Denisa Pávková odcudzila akcie firmy a pokúsila sa dostať k firemnému majetku. Ten po ovládnutí spoločnosti skončil u ľudí s väzbami na Kočnera, ktorému Technopol Servis následne vyplatil ako pôžičku pol milióna eur na osobný účet.
V podozrivom biznise figuroval aj Jozef Dučák, ktorý bol do jari 2019 predsedom predstavenstva Technopol Servis. Polícia ho pritom stíha za porušovanie povinnosti pri správe cudzieho majetku. Keďže je obvinený, že svojím konaním firmu poškodil, dozorujúci prokurátor sa rozhodol ustanoviť firme opatrovníka.
Nájsť osobu, ktorá bude dohliadať na správu miliónového majetku, však nebolo jednoduché. Špecializovaný trestný súd sa dopracoval k opatrovníkovi až po dvoch neúspešných pokusoch. Navrhované mená sa totiž odmietli Technopolu ujať.
Dučákove komplikácie
Najvyšší súd konštatoval, že v prípade Technopolu je na mieste ustanoviť firme opatrovníka, keďže „oprávnenie poškodeného nemôže vykonávať ten, kto je v trestnom konaní stíhaný ako spoluobvinený“.
Práve v Dučákovom prípade polícia v obvinení konštatuje, že ako predseda predstavenstva urobil také obchodné operácie, ktorým chýbal akýkoľvek ekonomický zmysel a ohrozili existenciu spoločnosti. Navyše im mala predchádzať krádež 111 kusov akcií poškodenej spoločnosti aj protiprávne zvolanie mimoriadneho valného zhromaždenia s následnou výmenou predstavenstva.
Podľa Najvyššieho súdu je na mieste spraviť opatrovníkom človeka, ktorý je odborne spôsobilý. Ale nie je zároveň súčasťou štruktúr spoločnosti, v rámci ktorej existuje podozrenie, že jej väčšinový akcionár získal svoj podiel protiprávne.
Príliš vyťažený
V marci 2018 súd po prvý raz ustanovil za opatrovníka J. B., ktorý však odmietol funkciu vykonávať. Podľa uznesenia Najvyššieho súdu právnik namietal, že by nebol vzhľadom na pracovnú vyťaženosť schopný riadne chrániť a presadzovať záujmy poškodeného v trestnom konaní.
Zdôraznil, že je viazaný zmluvou, na základe ktorej poskytuje svojmu mandantovi právne služby v rozsahu minimálne 200 hodín mesačne. Pripomenul tiež, že sídlo má v Bratislave, zatiaľ čo prípravné konanie sa vedie v Nitre.
„Poukázal aj na to, že napadnuté uznesenie je neodôvodnené, keďže z neho nevyplýva, čo sudcu viedlo k výberu opatrovníka práve z radov advokátov, resp. prečo nepovažoval za vhodné ustanoviť poškodenému opatrovníka, ktorý má o jeho obchodnej činnosti bezprostrednú vedomosť – napríklad člena dozornej rady, akcionára poškodeného či advokáta zapísaného v zozname advokátov ex offo.“
Najvyšší súd jeho sťažnosti vyhovel.
Konflikt záujmov nenašli
A tak prišlo na ďalšieho advokáta Mareka Holečka. Ten sa pre Aktuality.sk k Technopolu odmietol vyjadriť. Podľa našich informácií však požiadal o zbavenie funkcie opatrovníka preto, že sa pozná s jedným z obvinených Andrejom Šabíkom. Osobný vzťah by mu vraj bránil stotožniť sa s funkciou opatrovníka.
Súd preto poverenie zrušil.
Opatrovník sa tak hľadal na tretí pokus. V lete 2018 bol do funkcie ustanovený advokát Radovan Pala z kancelárie TaylorWessing. Ten je zároveň právnym zástupcom pôvodných akcionárov Technopolu a reprezentuje záujmy Pavla Pávka.
„Tu existuje aj rozhodnutie Najvyššieho súdu. Druhá strana, teda magister Dučák namietal, že ako opatrovník mám konflikt záujmov, keďže zastupujem pôvodných akcionárov. Najvyšší súd naopak konštatoval, že je v najlepšom záujme Technopol Servis, ak je jeho opatrovníkom niekto, kto zastupuje tieto záujmy a snaží sa zvrátiť protiprávny stav, ktorý navodil magister Dučák,“ vysvetlil Pala.
Firmu má, majetok nie
Dnes už Technopol Servis opatrovníka nepotrebuje. Od apríla je predsedom predstavenstva opäť Pavel Pávek, ktorý sa však k akciám spoločnosti doteraz nedostal.
Majetok Technopol Servis vrátane známeho petržalského vežiaka vyviedli z firmy ľudia blízki Kočnerovi cez dve spoločnosti, aby napokon skončil vo firme Reality Fond Petra Horvátha. Kočnerovi ľudia, známi z káuz pezinská skládka či Glance House, pritom figurujú vo všetkých fázach vytunelovania majetku za 20 miliónov eur.
V prípade koná Národná kriminálna agentúra pod dozorom prokurátora Úradu špeciálnej prokuratúry Maroša Žilinku. Padlo viacero obvinení fyzických osôb aj jednej firmy. Ako prvá bola obvinená Pávkova exmanželka Denisa.
Odložili taláre
Pávek, ktorý stále čaká na majetok, narážal v civilných sporoch na prieťahy v konaní a nepochopiteľné rozhodnutia Okresného súdu Bratislava I.
Polícia vyšetruje aj to, či Kočnerovým ľuďom nepomáhali sudcovia. Svedčí o tom ich komunikácia s Kočnerom cez šifrovanú aplikáciu Threema, ktorú sa polícii podarilo otvoriť. Niektorým sudcom ešte vlani v lete pri akci Hmla odňali mobilné telefóny. Mobil zaistili aj dnes už bývalej štátnej tajomníčke Monike Jankovskej. Sudcov rieši špeciálna komisia súdnej rady. Na niekoľkých šli aj disciplinárne návrhy.
Kvôli Kočnerovi a správam z jeho telefónu sa už vzdalo svojich postov viacero ľudí. Jankovská odišla z ministerstva.
Niekdajší podpredseda okresného súdu Bratislava I Vladimír Sklenka sa vzdal aj talára. Funkciu sudcu si na päť rokov prerušil aj dnes už bývalý šéf okresného súdu Bratislava III David Lindtner. Od januára je advokátom, aktuality.sk
Penzisti zbožne hľadia na zrejme toho jediného, ktorý vie, čo treba robiť. Muža, ktorý tu horlivo už asi pätnásť minút bez prestávky reční.
Za ten pomerne krátky čas už stihol dourážať Kisku, Trubana aj Matoviča, ponadávať na Spojené štáty, vychváliť Putina aj komunistický režim, spomenúť Jánošíka aj Husáka, varovať pred liberálmi a poprekrúcať fakty.
A to všetko s takou kadenciou slov, za akú by sa nemusel hanbiť ani Mečiar vo svojich najlepších rokoch.
Česť práci, súdruhovia
Boli sme na stretnutí Ľuboša Blahu zo Smeru so svojimi voličmi v Trenčíne. Čakali sme pobúreného poslanca, ktorý svojich prívržencov zasype konšpiráciami a nenávistnými odkazmi presne tak, ako to robí aj na Facebooku.
Dočkali sme sa. No našli sme aj frustrovaných voličov, ktorí nielenže chceli počuť presne to, čo im Blaha servíroval, ale sami boli často oveľa radikálnejší.
„Česť práci, súdruhovia,“ privítal svojich verných Blaha s úsmevom na perách. Je presný ako hodinky, choreografiu už pozná naspamäť. Blaha, ktorého vo voľbách v roku 2016 krúžkovalo len asi 2700 ľudí, si tentokrát dáva záležať.
Nespolieha sa len na svoju facebookovú stránku, hoci tá patrí medzi najvirálnejšie na sociálnej sieti, ale cestuje po celom Slovensku. Podobných stretnutí už poslanec v posledných týždňoch absolvoval mnoho.
Aj do Trenčína prišiel z mítingu v Bánovciach nad Bebravou. Smer jeho výtlaku evidentne verí. Na kandidátke strany mu patrí 11. miesto, pred štyrmi rokmi kandidoval z pozície číslo 38.
Kiska, nepriateľ číslo jedna
„Hovoria, že som extrémista, boľševik, červený kmér, ale to len preto, že majú strach z vás, ľudí, ktorí sa pridávajú na moju stranu,“ začína svoj štvrťhodinový príhovor. Neotáľa však pridlho a rovno prejde do útoku.
Hovorí, že ak ľudia nebudú voliť Smer, premiérom sa môže stať Andrej Kiska. V takom prípade však podľa neho Slovensko čaká len „bordel, teror a chaos“. Meno bývalého prezidenta zaznie počas tohto mítingu nespočetne veľakrát.
V rebríčku Blahových úhlavných nepriateľov mu jednoznačne patrí prvé miesto. Je to usvedčený daňový a pozemkový podvodník; zbohatol na úžere; ani komunisti ho nechceli; keď zabili novinára, lyžoval; ak bude premiérom, okamžite podpíše americkú základňu na Slovensku; ak vyhrá Kiska, budú nás zatvárať za názor. Skutočne, na exprezidentovi nenechá Blaha ani jednu nitku suchú a cyklicky sa k nemu vracia každých päť minút.
Harabina a Kotlebu šetril
Pochopiteľne, nezabudne ani na Igora Matoviča, ktorý sa podľa neho môže stať predsedom parlamentu. „Viete si to predstaviť?“ pýta sa ohúrených ľudí. Z publika sa ozýva tlmený smiech, zopár ľudí frfle. „To by vyzeralo,“ vzdychne si staršia dáma.
Poslanec si postupne podá Trubana, Hlinu, Beblavého aj Kollára. Aj Blaha však pozná svoje hranice. Vie, na akú cieľovú skupinu sa zameriava, a tak sa radšej akejkoľvek kritike Štefana Harabina či Mariana Kotlebu vyhne.
Dôchodcov sa však snaží presvedčiť, že ak budú voliť Vlasť či ĽSNS, v konečnom dôsledku zvíťazí „liberálny teror“.
„Keď budete voliť Kotlebu, bude vládnuť Kiska, pretože tie hlasy, ktoré mohli ísť Smeru, pôjdu do koša. To je logika. Budete voliť Harabina? Pri všetkej úcte, nemám problém s mnohými jeho názormi. Dostane tri percentá, budú chýbať Smeru, bude vládnuť Kiska. Ja budem krúžkovať Roba Fica.“
Blaha sa snaží zapáčiť všetkým svojim potenciálnym voličom. Rusofilom, ľuďom s nostalgiou spomínajúcim na socializmus, čitateľom konšpiračných plátkov, národovcom, ľavičiarom, kresťanom aj neveriacim. Nič nenecháva na náhodu.
S láskou spomína na bývalý režim, pretože ľudia mali prácu aj bývanie. Dnes sa bojí svoje deti pustiť do Petržalky, pretože všade sú „feťáci, kriminalita a terorizmus“. O Američanoch hovorí ako o teroristoch, ktorí už idú každému na nervy, no jedným dychom dodáva, že si myslí, že Rusi sú priateľský národ.
Hovorí, že je ateista z komunistickej rodiny, hneď však zdôrazní, že má veľmi rád aj katolíkov a cirkev. Chváli Jána Čarnogurského pre jeho názory na Rusko a Srbsko, no pre istotu nezabudne dodať, že by ho nakopal za 90. roky.
Medzi rečou spomenie, že rád číta hlavnespravy.sk a bráni Rostasa, ktorého súd neprávoplatne odsúdil pre antisemitský článok v Zem a vek. Vyzdvihuje Jánošíka, ktorý by mal byť náš hrdina, no pre liberálnu kaviareň je vraj vrahom a zločincom.
Gauner Lajčák
Keď už Blaha konečne povie všetko, dáva fanúšikom priestor na otázky. Väčšina bielych hláv pozerá do stola, po chvíľke ticha sa však predsa len zopár ľudí odváži.
Diskusia začne naberať na obrátkach a Blaha, ktorý ešte pred chvíľou rozdával údery na všetky strany, sa zrazu ocitá v defenzíve. Ukazuje sa, že mnohým voličom, ktorí sem dnes kvôli nemu merali cestu, nestačia ani Blahove pomerne ostré vyhlásenia. Chcú ísť ešte ďalej.
„Ako mohol Smer strpieť Lajčáka, ktorý sa správa ako gauner? To bolo také ťažké zobrať toho chlapca preč? Ako ste to mohli pripustiť?“ pýta sa pán, ktorý je vraj členom Smeru už od roku 2000.
V publiku to zašumí. Je evidentné, že rovnakú otázku si neraz položili viacerí. „Verím, že Smer dosiahne to, čo Orbán, ktorý vládne pevnou rukou, ale tomu sa treba venovať,“ radí ešte Blahovi. O slovo sa prihlási ďalší dôchodca. Ani jemu sa nepáči Lajčák. „Veď on priamo vystavuje štát nebezpečenstvu,“ hovorí. „A musím sa spýtať, ako je možné, že ste dovolili, aby odstúpil Fico?“ dodá a vyslúži si veľký potlesk.
Zanedbali propagandu
Vzápätí vstáva ďalší penzista, ktorému prekáža nielen Lajčák, ale už aj Monika Beňová a Maroš Šefčovič. O všetkých hovorí ako o zradcoch a kolaborantoch.
„Veď Beňová otvorene hovorí, že tu chce migrantov. Prečo ste v prezidentských voľbách postavili Šefčoviča? Veď to bol totálny prepadák,“ rozčuľuje sa chlap. Blahovi navyše vyčíta, že vláda Smeru úplne zanedbala propagandu.
„Propaganda je predsa absolútna priorita, hospodárstvo je možno až na 10. mieste. Za osem rokov ste zanedbali propagandu. Keď osierali Mečiara, mal aspoň Slovenskú republiku. Vy nemáte nič. Ako to, že ste nemali noviny, nedostali ste sa do televízie?“ hnevá sa účastník mítingu.
Aj napriek tomu však Blahovi povie, že si ho váži, a ak by náhodou volil Smer, bude krúžkovať práve jeho. Pani v ružovej bunde chce zasa Blahovi iba poďakovať a povedať mu, že jeho statusy na Facebooku pravidelne rada číta. Každý deň a niekedy aj viackrát.
Ako Orbán a Putin
Poslanec Smeru sa ani po niekoľkých kritických vyjadreniach voličov rozhodne netvári bezradne a zmätene. Na podobné otázky je už zrejme zvyknutý. „Pán Lajčák nie je môj priateľ, nie je človek, s ktorým súhlasím,“ zdôrazní hneď na začiatku, nech nedôjde k omylu.
Tvrdí, že sám sa snažil veľakrát Lajčáka brzdiť a veľa vecí s ním vybojoval. „Zastavili sme ho pri Marakéši aj pri bezpečnostnej stratégii, kde Rusko chceli označiť za hrozbu.“ Okrem toho, dodáva, Lajčák, Beňová ani Šefčovič predsa nie sú na kandidátke Smeru.
Priznáva, že aj v ňom niektoré z týchto mien vyvolávajú rozpaky. „Poďme bojovať cez sociálne siete, cez alternatívne médiá,“ odpovedá pánovi, ktorému sa málilo štátnej propagandy. Neprotirečí ani tým, ktorým sa žiada autoritársky režim. Naopak, Blaha vyhlasuje, že Smer bol príliš mäkký.
„Súhlasím, že sme mohli byť tvrdí ako Orbán alebo Putin. Môžeme, však ja to tvrdím celý čas. Umreli sme na demokraciu, Smer bol v tomto smere učebnicový, ešte sme financovali mimovládky. Išli sme férovo, budovali sme škandinávsku vyspelú spoločnosť a oni to boli americkí agenti, ktorí tu spravili majdan,“ odvetí publiku.
Majdany Ľuboša Blahu
Aj o majdane hovorí Blaha počas stretnutia viackrát. Už revolúcia v roku 1989 bola podľa neho majdanom, ten ďalší vraj prišiel po vražde novinára Jána Kuciaka v marci 2018, keď odstúpil Robert Fico.
A prečo teda podal demisiu? Fico vraj Blahovi zavolal a uistil ho, že bude mať všetko pod kontrolou.„Alternatívou boli predčasné voľby, robili z nás vrahov, mafiánov, bola tu hystéria. Dostali by sme výprask, dostali by sme 10 percent, možno ani vy by ste nás nevolili. Bolo to štátnické rozhodnutie od Roba Fica, že na dva roky zachránil vládu a dnes máme ďaleko lepšie vyhliadky.“
Míting sa pomaly končí, zdá sa, že Blahove odpovede ľudí uspokojili. Napätie pominulo, v reštaurácii panuje veselá nálada. Poslanec sa rád odfotí so záujemcami a podpíše niekoľko kníh. „No vidíš, aj dobre, že sme boli,“ hovorí staršia pani druhej. Chytí ju pod pazuchu a spoločne odkráčajú do tmavého večera. Blaha sľúbil, že navštívi takmer každý okres na Slovensku, aktuality.sk
Rok 2020 by mal byť rokom zmierenia a dialógu medzi krajinami, vyhlásila Čaputová
Rok 2020 by mal byť rokom zmierenia a dialógu medzi krajinami, myslí si prezidentka SR Zuzana Čaputová. Povedala to v stredu na novoročnom prijatí 79 veľvyslancov a chargé d'affaires a dvoch predstaviteľov medzinárodných organizácií, ktorí pôsobia v rámci diplomatických akreditovaných misií na Slovensku.
Čaputová vo svojom prejave spomenula parlamentné voľby, ktoré sa budú konať tohto roku na Slovensku. Dúfam, že hlas polarizácie a nenávisti nebude úspešný, aj keď hovorí nahlas, povedala. Verí, že nová vláda bude zodpovedne vládnuť a bude chrániť európske a transatlantické hodnoty.
Pripomenula, že rok 2019 ukázal svoju škaredú tvár. Som smutná keď vidím, ako v našej komunikácii a pri našich akciách narastá nevedomosť, vulgárnosť, agresivita a manipulácia. Tento konflikt sa stal pracovnou metódou, uviedla.
Naďalej chce apelovať na Slovákov, aby nestratili dôveru v inštitúcie, pretože za každého skorumpovaného jednotlivca je veľa čestných sudcov, prokurátorov alebo policajtov. Nová vláda bude zodpovedná aj za to, aby sa tieto inštitúcie posilňovali a ďalej neoslabovali, hovorí prezidentka.
Rekonštrukcia je podľa nej potrebná aj mimo Slovenska. Musím zabrániť špirále agresie a násilia, ktorá sa naposledy prejavila na Blízkom východe. Musíme začať rekonštruovať náš bezpečnostný poriadok, poznamenala Čaputová. Pokračovala, že je tiež potrebné urobiť niekoľko zmien v spôsobe vykonávania európskej zahraničnej a bezpečnostnej politiky./agentury/
Libanon čelí najhoršej ekonomickej kríze za niekoľko desaťročí. Miestna mena za posledné týždne stratila 60 percent svojej hodnoty a banky obmedzili aj výber finančnej hotovosti v dolároch.Demonštranti obviňujú libanonskú politickú elitu z korupcie a zlého riadenia krajiny./agentury/
Na rokovaniach diskutovali zástupcovia a experti združenia s reprezentantmi strán. Východiskom bol volebný program konkrétnej strany. Riešili sa predovšetkým témy, ako sú ekonomika, regióny, reforma verejnej správy, nájomné bývanie, odpadové hospodárstvo a odpady, sociálne služby a terénna sociálna práca, pozemkové úpravy či školstvo. Schôdzky Tréger zhodnotil ako podnetné a konštruktívne.
„Veľmi si cením to, že v každom prípade, aj keď nie všetky stanoviská boli zhodné a na niektorých sme sa vôbec nezhodli, každá politická strana deklarovala, že si želá, aby sme spolupracovali na expertnej úrovni,“ uviedol Tréger. Riešenia budú tak podľa neho menej chybové a lepšie pre ľudí.
Na rokovania pozvalo ZMOS deväť politických strán, ktoré v posledných troch mesiacoch dosahujú v prieskumoch päťpercentnú hranicu zvoliteľnosti. Pozvanie podľa Trégera neprijala strana Smer./agentury/
Slovenský futbalista Stanislav Lobotka je definitívne hráč SSC Neapol.
Podľa talianskeho žurnalistu zo Sky Italia Sport Gianlucu Di Marzia podpísal zmluvu na štyri a pol roka s gážou 1,8 milióna eur ročne. Celta Vigo za neho zinkasovala 20 miliónov eur, ďalšie štyri milióny môžu dostať vo forme bonusov. Neapol zatiaľ neposkytol oficiálne vyhlásenie.
Lobotka prestúpil do Viga v roku 2017 za štyri milióny eur z dánskeho FC Nordsjaelland, ten by mal teraz dostať 20 percent z prestupovej čiastky. Podarilo sa mu etablovať sa v základnej zostave, v Španielsku odohral celkovo 90 zápasov bez streleckého zápisu. V prebiehajúcej sezóne nastúpil v 17 ligových dueloch. Lobotku odporučil do Neapola bývalý kapitán „Partenopei“ Marek Hamšík./agentury/
Tokio ožije olympiádou, Európa futbalom. Kam budeme v roku 2020 cestovať za športom?
Na majstrovstvá sveta v hokeji tentokrát vycestujeme, štafetu preberá Švajčiarsko. Rok 2020 prináša aj množstvo významných udalostí zo sveta športu. I keď Slovensko aktuálne žije úspechmi lyžiarky Petry Vlhovej či biatlonových sestier Paulíny a Ivony Fialkových, pozornosť fanúšikov sa čoskoro prenesie na švajčiarske ľadové plochy, do ďalekého Japonska či susednej Prahy a Budapešti.
Kolotoč najväčších športových udalostí roka 2020 odštartuje, pre Európanov stále málo zaujímavé, finále americkej Národnej futbalovej ligy (NFL) svojim národným sviatkom s názvom Super Bowl. Jeho význam v kultúrnej identite spoločnosti žijúcej za veľkou mlákou zdôrazňuje aj fakt, že po Dni vďakyvzdania sa práve počas finále ligy amerického futbalu skonzumuje v USA najviac potravín.
Super Bowl, ktorý je tiež sviatkom reklamy a marketérov, sa tento rok uskutoční 2. februára v Miami na Floride. O prestížny titul sa v 54. ročníku pobijú tímy, ktoré sa 19. januára stanú majstrami svojich konferencií NFC a AFC.
V roku 2015 sa stal Super Bowl najsledovanejším americkým programom v histórii televízie s viac než 114 miliónmi divákov. Po 27. rokoch tak porazil finále seriálu M*A*S*H.
Veľký záujem je aj o polčasovú prestávku, ktorá od roku 1991 láka na hviezdy svetovej pop music. Tento rok počas nej vystúpia speváčky Jennifer Lopez a Shakira. Najväčšiu americkú športovú udalosť si môžu slovenskí fanúšikovia amerického futbalu pozrieť naživo priamo v Miami vďaka akciovým letenkám rôznych leteckých spoločností. Takpovediac na otočku stojí aktuálne spiatočná cesta i menej než 530 eur.
Hokejový ošiaľ v Alpách
Po minuloročnom slovenskom šampionáte sa miesto konania Majstrovstiev sveta v hokeji IIHF z Košíc a Bratislavy presunie do Švajčiarska, konkrétne do Zürichu a Lausanne.
Zápasy dvoch skupín sa budú konať od 8. až do 24. mája, kedy sa tiež uskutoční finálový zápas a súboj o tretie miesto. Slovensko prvý zápas šampionátu odohrá 9. mája proti Dánsku na štadióne v Lausanne. Na tohtoročné, už 84. majstrovstvá sa podarilo kvalifikovať aj národnému tímu Bieloruska, ktorý sa vracia po ročnej pauze či Kazachstanu, ktorý naposledy hral na majstrovstvách v roku 2016.
Z pohľadu celkovej účasti sa stali najúspešnejšími majstrovstvá sveta tie z roku 2015, ktoré sa konali v susednej Prahe. Celkový počet divákov sa vyšplhal takmer na 750-tisíc, čím česká metropola porazila majstrovstvá v Nemecku a vo Francúzsku z roku 2017 o približne 60-tisíc návštevníkov.
Slovenskí fanúšikovia môžu tohtoročný hokejový šampionát navštíviť napríklad s akciovými letenkami do Ženevy tak z Košíc i Viedne, ktorá sa od Lausanne nachádza len približne 40 minút vlakom. Do hokejového centra v Zürichu, v ktorom sa odohrajú semifinálové aj finálové zápasy, sa Slováci dostanú napríklad vďaka aerolinke Swiss Air zo susednej Viedne i za menej než 200 eur.
Japonsko piatich kruhov
Azda najväčšou plánovanou, nielen športovou udalosťou roka 2020 bude letná olympiáda, ktorá sa po štyroch rokoch presúva z Brazílie do Japonska. Metropola Tokio hry slávnostným ceremoniálom otvorí 24. júla, potrvajú až do 9. augusta. Zaujímavosťou sú aj debuty športov ako športové lezectvo, surfovanie či skateboarding. Na olympijskú pôdu sa tiež vracia baseball a softball.
Tokio návštevníkom ponúka omnoho viac než ruch veľkomesta. Viac o jeho neopakovateľnej atmosfére, spôsobe života či doprave a ubytovaní sa dočítate napríklad v bedekri cestovateľského blogu #pelipecky, ktorý ponúka aj množstvo tipov a trikov na zaujímavé miesta či návody, ako ušetriť a vidieť čo najviac.
Na hry sa doteraz prihlásilo 141 národných olympijských výborov, pričom športovci Ruskej federácie musia štartovať pod neutrálnou vlajkou kvôli dopingovému trestu pre najrozsiahlejšiu krajinu sveta.
Slovenské farby bude hájiť minimálne 17 športovcov a naši fanúšikovia môžu japonskú atmosféru pod piatimi kruhmi zažiť vďaka letenkám do Tokia od viacerých aeroliniek.
Európske futbalové leto
Športovým fanúšikom prinesie toto leto hneď dva dôvody na radosť. Rovnako ako olympijské hry sa na scénu vracajú aj Majstrovstvá Európy vo futbale pod záštitou UEFA.
Európska futbalová federácia sa rozhodla 16. ročník podujatia usporiadať až v 12 mestách v 12 rôznych štátov starého kontinentu.
Zápasy sa tak odohrajú v Mníchove, Budapešti, Bilbau, Dubline, Amsterdame, Bukurešti, Petrohrade, Kodani, Baku, Glasgowe, Ríme, ktorý privíta otvárací zápas a tiež Londýne, ktorý bude hostiť obe semifinále aj finálové zápasy.
Európsky futbalový ošiaľ vypukne 12. júna a potrvá presne mesiac, do 12. júla.
Slovensko síce bude tentokrát chýbať, no naši fanúšikovia si môžu atmosféru duelov ostatných tímov užiť aj vďaka rôznym výhodným leteckým spojeniam do viacerý

References: Súd 
 súd 
 súd 
 súd 
 súd 

Súd 
 súd 
 súd